Benita Vēja

Benita Vēja, dzimusi Vilerte ( Kuldīgas rajona Alsungā), ir Latvijas šaha meistare, kas uzvarēja Latvijas sieviešu šaha čempionātā 1966. gadā. 

 Šahistes karjera 
Šahu sākusi spēlēt agrā bērnībā un jau trīspadsmit gadu vecumā uzvarējusi Latvijas jauniešu šaha čempionātā 1961. gadā. 1963. gada Latvijas sieviešu šaha čempionātā tika izcīnīta 2. vieta, 1964. gadā - 3.vieta, bet 1966. gadā, uzvarot papildmačā ar 2,5:1,5 toreizējo Latvijas sieviešu šaha līderi Astru Klovāni, tika iegūts Latvijas čempiones tituls. Divas reizes Benita Vēja ir uzvarējusi Rīgas sieviešu šaha čempionātā - 1972. gadā un 1975. gadā.
Tāpat vairākkārt Benita Vēja ir pārstāvējusi Latvijas komanduOlimpBase :: Soviet Team Chess Championship :: Benita Vilerte un "Daugavas" komanduOlimpBase :: Soviet Team Chess Cup :: Benita Vilerte dažādās PSRS komandu sacensībās (1964, 1966, 1967, 1968, 1971, 1972). 1967. gadā tika izcīnīta otrā vieta pie meiteņu galdiņa PSRS Tautu spartakiādē,Moscow 1967 bet 1971. gadā trešā vieta pie pirmā sieviešu galdiņa PSRS Kausa izcīņā komandām.Rostov-on-Don 1971
1990. gadā Latvijas pirmajā atklātajā šaha čempionātā Benita Vēja parādīja atzīstamu rezultātu vīriešu konkurencē, izcīnot 5,5 no 9 iespējamajiem, un saņemot par šo sasniegumu speciālu balvu. ch Latvia 1990
Pēc profesijas Benita Vēja ir inženiere matemātiķe, no 1978. gada strādājusi par treneri Rīgas Šaha skolā. Viņas brālis Jānis Vilerts (1943 - 2001) ilgus gadus bija Kuldīgas šaha skolas direktors, bet māsa Tamāra Vilerte ir starptautiskā lielmeistare šahā.

 Nozīmīgākās sacensības 
 1961. gads, 1. vieta Latvijas jauniešu šaha čempionātā.
 1963. gads, 1. vieta PSRS junioru šaha čempionātā.http://al20102007.narod.ru/ch_urs/1963/ch_jun63.html
 1963. gads, 2. vieta Latvijas sieviešu šaha čempionātā.
 1964. gads, 3. vieta Latvijas sieviešu šaha čempionātā.
 1964. gads, pārstāvējusi "Daugavas" komandu PSRS komandu kausā pie 10.galdiņa - 2,5 no 6 (+2, =1, -3).
 1966. gads, 1. vieta Latvijas sieviešu šaha čempionātā.
 1966. gads, pārstāvējusi "Daugavas" komandu PSRS komandu kausā pie 12.galdiņa - 5,5 no 10 (+3, =5, -2).
 1967. gads, 3. vieta Latvijas sieviešu šaha čempionātā.
 1967. gads, pārstāvējusi Latvijas komandu PSRS Tautu spartakiādē pie 11.galdiņa - 7 no 9 (+5, =4, -0).
 1968. gads, pārstāvējusi "Daugavas" komandu PSRS komandu kausā pie 10.galdiņa - 6,5 no 11 (+5, =3, -3).
 1969. gads, 3. vieta Latvijas sieviešu šaha čempionātā.
 1971. gads, pārstāvējusi "Daugavas" komandu PSRS komandu kausā pie 7.galdiņa - 3,5 no 6.
 1972. gads, 1. vieta Rīgas sieviešu šaha čempionātā.
 1972. gads, pārstāvējusi Latvijas komandu PSRS Olimpiādē pie 11.galdiņa - 4,5 no 8 (+3, =3, -2).
 1972. gads, 2. vieta Latvijas sieviešu šaha čempionātā.
 1975. gads, 1. vieta Rīgas sieviešu šaha čempionātā.

 Atsauces 

 Ārējās saites 

 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 107. - 108. lpp.

Kategorija:1948. gadā dzimušie
Kategorija:Kuldīgas novadā dzimušie
Kategorija:Latvijas šahisti
Kategorija:PSRS šahisti